wickkiey/tamil-wikipedia-chunked huggingface dataset:
# மேனகா குருசாமி

**மேனகா குருசாமி** (Menaka Guruswamy பிறப்பு 27 நவம்பர் 1974) இந்தியாவின் உச்ச நீதிமன்ற மூத்த வழக்கறிஞர் ஆவார். இவர் 2017 முதல் 2019 வரை நியூயார்க்கின் கொலம்பியா சட்டப் பள்ளியில் பிஆர் அம்பேத்கர் ஆராய்ச்சி அறிஞராகவும் விரிவுரையாளராகவும் இருந்தார். குருசாமி யேல் சட்டப் பள்ளி, நியூயார்க் பல்கலைக்கழக சட்டப் பள்ளி மற்றும் டொராண்டோ பல்கலைக்கழக சட்ட பீடத்திற்கு வருகை தருகிறார். பிரிவு 377 வழக்கு, அதிகார சீர்திருத்த வழக்கு, அகஸ்டா வெஸ்ட்லேண்ட் உலங்கூர்தி சர்ச்சை, சல்வா ஜூடும் வழக்கு மற்றும் கல்வி உரிமை வழக்கு உட்பட உச்சநீதிமன்றத்தில் உள்ள பல முக்கிய வழக்குகளில் இவர் குறிப்பிடத்தக்க பங்கைக் கொண்டிருந்தார். மணிப்பூரில் 1,528 நபர்களை சட்டவிரோதமாக கொன்றதாக கூறப்படும் வழக்கில் இவர் நடுநிலை அறிவுரையாளராக உச்சநீதிமன்றத்திற்கு உதவினார்.  
இவர் ஐக்கிய நாடுகள் வளார்ச்சித் திட்டம், நியூயார்க் மற்றும் ஐக்கிய நாடுகள் குழந்தைகள் நிதியம் (யுனிசெஃப்), நியூயார்க் மற்றும் யுனிசெஃப் தெற்கு சூடான் சர்வதேச மனித உரிமைகள் சட்டத்தின் பல்வேறு அம்சங்கள் குறித்தும் அறிவுறுத்தியுள்ளார் மற்றும் நேபாளத்தில் அரசியலமைப்பு உருவாக்கும் செயல்முறைகளுக்கும் உதவியுள்ளார்.
# மேனகா குருசாமி

## ஆரம்பகால வாழ்க்கை மற்றும் கல்வி

இவர் முன்னாள் பாரதீய ஜனதா மூலோபாயவாதியும், மத்திய நிதி அமைச்சர் யஷ்வந்த் சின்ஹா மற்றும் மீரா குருசாமியின் சிறப்பு ஆலோசகருமான மோகன் குருசாமியின் மகள் ஆவார்.  
இவர் ஆக்ஸ்போர்டு பல்கலைக்கழகம், ஹார்வர்ட் சட்டப் பள்ளி மற்றும் தேசிய சட்டப் பள்ளி இந்தியப் பல்கலைக்கழகம் ஆகியவற்றில் சட்டப் படிப்பைப் பெற்றார். ஹைதராபாத் பொதுப் பள்ளியில் ஆரம்பக் கல்வியினைப் பயின்றார். அதன் பிறகு அவர் புதுடெல்லியின் சர்தார் பட்டேல் வித்யாலயாவில் உயர்நிலைப் பள்ளியில் கல்வி பயின்றார். இதைத் தொடர்ந்து *பி. ஏ. எல். எல். பியினை* *நேஷனல் லா ஸ்கூல் ஆஃப் இந்தியா* யுனிவர்சிட்டி, பெங்களூரில் பயின்றார். அதைத் தொடர்ந்து, ஆக்ஸ்போர்டு பல்கலைக்கழகத்தில் பிசிஎல் படிக்க (2000) ரோட்ஸ் உதவித்தொகை பெற தேர்வானார்.  
2019 ஆம் ஆண்டில், *சிஎன்என் ஃபரீத் ஜகரியாவுக்கு* அளித்த நேர்காணலில், இவர் வழக்கறிஞர் அருந்ததி கட்ஜுவுடன் உறவு வைத்திருப்பதை வெளிப்படுத்தினார். இருவரும் உண்மையில் ஒரு ஜோடி என்றும், இந்த வெற்றி ஒரு தொழில்முறை அளவில் மட்டுமல்லாது, தனிப்பட்ட வாழ்க்கையிலும் வெற்றி பெற்றுள்ளோம் என்றும் அவர் கூறினார்.
# மேனகா குருசாமி

## தொழில்

குருசாமி 1997 இல் வழக்குரைஞர் கழகத்தில் சேர்ந்தார் மற்றும் அப்போதைய இந்திய அரசுத் தலைமை வழக்குரைஞர் அசோக் தேசாயுடன் பணியாற்றத் தொடங்கினார்.
# மேனகா குருசாமி

## தொழில்

### சல்வா ஜூடும் வழக்கு

சல்வா ஜூடூமுக்கு எதிராக வெற்றிகரமாக வழக்கு தொடர்ந்த வழக்கறிஞர்கள் குழுவின் ஒரு பகுதியாக குருசாமி இருந்தார் இந்தியாவின் சிவப்பு தாழ்வாரப் பகுதியில் அமைந்த சத்தீஸ்கர் மாநிலத்தில் சால்வா ஜுடும் இயக்கத்தின் தலைவராக, உள்ளூர் கோண்டு பழங்குடி மக்களைச் சேர்ந்த *மகேந்திர கர்மா* என்பவர் 2005-ஆண்டில் தலைவராக தேர்ந்தெடுக்கப்பட்டார். போராளிகளிடமிருந்து உள்ளூர் கோண்டு மக்கள் தங்களை தற்காத்துக் கொள்வதற்கும்; போராளிகளை விரட்டியடிக்கவும், சத்தீஸ்கர் மாநில காவல் துறை தேவையான தற்காப்பு மற்றும் ஆயுதப் பயிற்சிகளை வழங்கியது. மேலும் போராளிகளுக்கு எதிராக போரிட துப்பாக்கி போன்ற ஆயுங்களையும் உள்ளூர் பழங்குடியின மக்களுக்கு வழங்கியது.
# மேனகா குருசாமி

## கல்வி வாழ்க்கை

குருசாமி பிஆர் அம்பேத்கர் ஆராய்ச்சிப் படிப்பு பயின்றார்மற்றும் நியூயார்க்கின் கொலம்பியா சட்டப் பள்ளியில் 2017-2019 வரை விரிவுரையாளராக இருந்தார். அவர் யேல் சட்டப் பள்ளி, டொராண்டோ பல்கலைக்கழக சட்ட பீடம் மற்றும் நியூயார்க் பல்கலைக்கழக சட்டப் பள்ளி ஆகியவற்றிற்கு வருகை தருகிறார். இவர் தெற்காசிய அரசியலமைப்பு, ஒப்பீட்டு அரசியலமைப்பு சட்டம், மோதலுக்கு பிந்தைய ஜனநாயகங்கள் மற்றும் பிறவற்றில் அரசியலமைப்பு வடிவமைப்பு பற்றிய படிப்புகளை கற்பித்தார்.
# நாசு ஜோசி

**நாசு ஜோஷி** (Naaz Joshi பிறப்பு டிசம்பர் 31, 1984 புதுடெல்லி இந்தியாவில் ) இந்தியாவின் முதல் திருநங்கை சர்வதேச அழகு ராணி, ஒரு மாற்றுப் பாலினத்தவர் உரிமை ஆர்வலர் மற்றும் ஒரு ஊக்கமளிக்கும் பேச்சாளர் ஆவார்.  
ஜோசி தொடர்ச்சியாக மூன்று முறை திருநங்கை உலக அழகிப் போட்டியில் வென்றார். அவர் இந்தியாவின் முதல் திருநங்கை முகப்பு அட்டை வடிவழகி ஆவார். மாறாப் பாலினர் பெண்களுடன் சர்வதேச அழகுப் போட்டியில் வென்ற உலகின் முதல் திருநங்கை இவர் ஆவார். வர் இந்தியாவின் முதல் திருநங்கை வடிவழகி ஆவார்.
# நாசு ஜோசி

## ஆரம்ப கால வாழ்க்கை

இவர் முஸ்லிம் தாய் மற்றும் இந்து பஞ்சாபி தந்தைக்கு மகளாகப் பிறந்தார். இவரது இயற்பெயர் ஐசியா ஜோசி ஆகும். 7 வயதிலேயே, இவரது குடும்பம் இவரது பெண்ணிய நடத்தைக்காக சமூகத்தில் இருந்து வரும் கேலிகளைத் தவிர்ப்பதற்காக மும்பையில் உள்ள ஒரு தொலைதூர உறவினர் ஒருவரின் வீட்டிற்கு அனுப்பியது. அவர் தனது அன்றாட வாழ்க்கைக்காக நடன மதுக்கடைகள் மற்றும் உணவகங்களில் வேலை செய்தார். பின்னர், அவர் தேசிய உடையலங்கார தொழில்நுட்பக் கல்லூரியில் சேர்ந்தார் மற்றும் ஆடை வடிவமைப்பதில் முறையான படிப்பை முடித்தார்.  
18 வயதில், நாசு தனது உறவினர், பிரபல மொரிஷிய வடிவழகரான விவேகா பாபாஜியை சந்தித்தார். விவேகாவின் உதவி மற்றும் ஆதரவின் மூலம் தான் நாசு தேசிய உடையலங்கார தொழில்நுட்பக் கல்லூரியில் சேர்ந்து கல்வி பயின்றார்.  
பின்னர் அவர் காசியாபாத்தில் உள்ள மேலாண்மை தொழில்நுட்ப நிறுவனத்தில் வணிக மேலாண்மை பிரிவில் தனது முதுகலைப் பட்டம் பெற்றார்.
# நாசு ஜோசி

## தனிப்பட்ட வாழ்க்கை

ஜோஷி தனது பாலின மாற்று அறுவை சிகிச்சைக்கு தேவையான பணத்திற்காக பாலியல் தொழிலாளியாக வேலை செய்தார். 2018 ஆம் ஆண்டில், குர்கானில் உள்ள ஒரு உணவகத்தில் தனது முன்பதிவு நிராகரிக்கப்பட்டதால், அவர் பாலின பாகுபாட்டால் பாதிக்கப்பட்டதாகக் கூறினார். உணவகத்தின் இளைய ஊழியரிடம் இது தொடர்பாக *ஹிந்துஸ்தான் டைம்ஸ்* தொடர்பு கொண்ட போதிலும், "பாலின அடிப்படையிலான காரணங்களுக்காக" முன்பதிவு ரத்து செய்யப்பட்டதாக முதலில் கூறினாலும், பின்னர் "இந்த நிகழ்வில் கூறப்படும் அனைத்து விதமான பாகுபாடு குற்றச்சாட்டுகளும் பொய்யானது" என்று பொது மேலாளரால் மறுக்கப்பட்டது.  
நாசு இரண்டு மகள்களின் தாயாக உள்ளார். தங்களது குடும்பத்தினால் நிராகரிக்கப்பட இரு குழந்தைகளை இவர் தத்தெடுத்து உள்ளார்.நியூ இந்தியன் எக்ஸ்பிரஸிடம் பேசுகையில், தனது இளைய மகள் தனது 16 வயது தாயால் குப்பைத் தொட்டியில் வீசப்பட்டதாகக் கூறினார்.  
14 ஏப்ரல் 2014 அன்று இந்திய உச்ச நீதிமன்றத்தால் தேசிய சட்ட சேவை ஆணையம் திருநங்கைகளை மூன்றாம் பாலினமாக அங்கீகரிக்கப்பட்டபோது இந்தியாவின் திருநங்கைகளின் நிலை மேம்பட்டது அவர் சர்வதேச குடியரசு அழகியினை 2017 ஆம் ஆண்டிலும் *யுனைட்டட் நேஷன்* அழகியாகவும் வெற்றி பெற்றார்.  
ஐஐஎம் மாணவர்கள் மூன்றாம் பாலினத்தவர்களுக்கான உரிமைகளைப் பெற்றுத் தரும் விதமாக *மிஸ் வேர்ல்டு டைவர்சிட்டி* 2019 உடன் நேர்காணல் செய்தனர்  
இந்தியாவின் 72 வது சுதந்திர தின கொண்டாட்டத்தில் ஒரு நேர்காணலின் போது, இவர் நாட்டில் காதல் இலவசம் அல்ல என்றும், இவர் ஒரு பையனுடன் வாழ்ந்து வருவதாகவும், தான் திருநங்கை என்பதால் அவரது திருமணம் நிறுத்தப்பட்டதாகவும் கூறினார். இந்தியாவில் திருநங்கைகள் பெரும்பாலும் வெறுப்பிற்கு உள்ளாவதாக இவர் கூறுகிறார்.
# ராம் துலாரி சின்கா

**இராம் துலாரி சின்கா** (8 திசம்பர் 1922 – 31 ஆகத்து 1994) ஓர் தேசியவாதி, விடுதலைப் போராளி, இந்திய தேசிய காங்கிரசு சார்ந்த இந்திய மக்களவை உறுப்பினர் மற்றும் நடுவண் அமைச்சர். இந்திய கூட்டுறவு இயக்கத்தின் தந்தை எனப் போற்றப்படுபவரும் முதல் மக்களவையில் உறுப்பினராக இருந்தவருமான தாக்கூர் யுகல் கிசோர் சின்காவின் மனைவியுமாவார். மக்களவை உறுப்பினராக இராம் துலாரி சின்கா முதல் மூன்று இந்தியப் பிரதமர்களுடன் (ஜவகர்லால் நேரு, லால் பகதூர் சாஸ்திரி, இந்திரா காந்தி) பணியாற்றிய பெருமை உடையவர். இந்திரா காந்தி மற்றும் ராஜீவ் காந்தி அமைச்சரவைகளில் ஒன்றிய அமைச்சராகப் பொறுப்பு வகித்துள்ளார். பன்னாட்டு தொழிலாளர் அமைப்பின் துணைத் தலைவராக தேர்ந்தெடுக்கப்பட்டார். பீகார் மாநிலத்திலிருந்து முதுகலை பட்டம் பெற்ற முதல் பெண்மணி, ஆளுநராகப் பொறுப்பேற்ற முதல் பெண்மணி போன்ற பெருமைகளுக்கு உரியவர். 23 பிப்ரவரி 1988 முதல் 12 பிப்ரவரி 1990 வரை கேரள ஆளுநராக பொறுப்பாற்றி உள்ளார்.
# ராம் துலாரி சின்கா

## அரசியல் பணிவாழ்வு

- 1952,முதல் பீகார் பேரவை உறுப்பினர்
- 1962,பட்னா மக்களவைத் தொகுதியிருந்து நாடாளுமன்ற உறுப்பினர்
- 1969, சட்டமன்ற உறுப்பினர்
- 1971-1977, மாநில அமைச்சரவை அமைச்சர், பீகார் அரசு (தொழிலாளர் நலம் மற்றும் வேலைவாய்ப்பு, சுற்றுலா, கரும்பு, சமூகநலம், சட்டமன்ற அலுவல்கள் துறைகளில்)
- 1980, சிவஹர் மக்களவைத் தொகுதியிலிருந்து மக்களவை உறுப்பினர்
- 1980-1984, ஒன்றிய துணை அமைச்சர் (தகவல் மற்றும் ஒளிபரப்பு, தொழிலாளர் மற்றும் புனரமைப்பு, தொழில், உருக்கு மற்றும் சுரங்கங்கள், வர்த்தகம், உள்துறை போன்ற பல்வேறு துறைகளில்)
- 1984, சிவஹர் மக்களவைத் தொகுதியிலிருந்து மக்களவை உறுப்பினர்
- 1984-1988, ஒன்றிய உள்துறை அமைச்சர்
- 1988-1990, கேரள ஆளுநர்
# ராம் துலாரி சின்கா

## அரசியல் பணிவாழ்வு

### தேர்தல் முடிவுகள்

**சட்டப் பேரவை தேர்தல் முடிவுகள்**
| ஆண்டு | தொகுதி | பதிவான வாக்குகள் | வாக்கு % | வெற்றியாளர் |  |
| --- | --- | --- | --- | --- | --- |
| 1951 | 98. மேஜர்கஞ்ச் | 11520 | 51.73% | ஆம் |  |
| 1969 | 22. கோபால்கஞ்ச் | 15197 | 36.09% | ஆம் |  |
| 1972 | 22. கோபால்கஞ்ச் | 19749 | 42.36% | ஆம் | } |  
**மக்களவை தேர்தல் முடிவுகள்**
| ஆண்டு | தொகுதி | பதிவான வாக்குகள் | வாக்கு % | வெற்றியாளர் |  |
| --- | --- | --- | --- | --- | --- |
| 1962 | 35. பட்னா | 101687 | 44.89% | ஆம் |  |
| 1980 | 12. சிவகர் | 174188 | 41.95% | ஆம் |  |
| 1984 | 12. சிவகர் | 254881 | 52.45% | ஆம் | } |
# ராம் துலாரி சின்கா

## அரசியல் வாரிசு

இவரது அரசியல் மரபை முன்னெடுத்து மகனும் முனைவருமான மதுரேந்திர குமார் சிங் 1989ஆம் ஆண்டு சிவகர் மக்களவைத் தொகுதியில் காங்கிரசு சார்பில் போட்டியிட்டு வெற்றி பெற்றார்.  
மதுரேந்திரா பீகார் மாநில தேசிய இந்திய மாணவர் ஒன்றியம் மற்றும் பீகார் பிரதேச இளைஞர் காங்கிரசு ஆகியவற்றின் துணைத் தலைவராக உள்ளார். முன்னதாக மாவட்ட காங்கிரசு கமிட்டி தலைவராக இருந்துள்ளார். கடந்த 16 ஆண்டுகளாக பீகார் பிரதேச காங்கிரசு கமிட்டியின் செயற்குழு உறுப்பினராக இருந்து வருகிறார். இவர் பீகார் கூட்டுறவு இயக்கங்களில் முதன்மைப் பங்காற்றுவதுடன் மாநில கரும்பு உற்பத்தியாளர் சங்கத்தின் தலைவராகவும் உள்ளார்.
# ராம் துலாரி சின்கா

## இதனையும் காண்க

- கேரள ஆளுநர்களின் பட்டியல்
- கோபால்கஞ்ச் மாவட்டம்
- சிவஹர் மக்களவைத் தொகுதி
# ராணி பவசங்கரி

**ராணி பவசங்கரி** (*Maharani Bhavashankari*) வங்காளத்தின் பூர்சூட் நகரை தலைமை இடமாக கொண்டு பூர்சூட் இராச்சியத்தை ஆண்ட அரசி ஆவார். இவரது ஆட்சி காலத்தில் பூர்சூட் இராச்சியம் கிழக்கு இந்தியாவின் வலிமை மிக்க, செழிப்பான மற்றும் சிறந்த இந்து இராச்சியமாக விளங்கியது. மேலும் இவர் ஒடிசாவின் லோஹானி பதான் சுல்தான்களை தோற்கடித்தவர்.
# ராணி பவசங்கரி

## இளமை பருவம்

ராணி பவசங்கரி வங்காளத்தை சேர்ந்த ஒரு குலின் பிராமணர் குடும்பத்தில் பிறந்தார். இவரது தந்தை தினநாத் சவுத்தரி ஓர் சிறந்த போர் வீரர் ஆவார். இவர் நல்ல உயரமும், உடல் வாகும் பெற்ற தலைமை வீரர் ஆவார். இவர் தம் கட்டுபாட்டில் ஆயிரக்கணக்கான போர் வீரர்களை கொண்டு, அவர்களுக்கு போர் புரியும் நுட்பங்களை கற்றுக்கொடுத்தார். தினநாத் சவுத்தரி பூர்சூட் இராச்சியத்தின் மதிப்பு மிக்க தலைமை போர் வீரர் ஆவார். தினநாத் சவுத்தரி தம்பதிகளுக்கு மூத்த மகளாக பவசங்கரி பெந்தோ கோட்டையில் பிறந்தார். பவசங்கரியின் தாயார் தமது இரண்டாவது பிரசவத்தில் ஆண் குழந்தையை பெற்றெடுத்து பின் இறந்தார்.  
தனது இளய சகோதரர் தம் வளர்ப்பு தாயினால் வளர்க்கப்பட்டார். பவசங்கரி தனது தந்தையின் அரவணைப்பில் வளர்ந்தார். தனது தந்தையின் மூலம் குதிரை ஏற்றம், வாள்வீச்சு மற்றும் வில்வித்தை முதலிய போர் பயிற்சிகளை கற்று தேர்ந்தார். ஒரு போர் வீரரைப் போல போர் உடை அணிந்து தனது தந்தையுடன் குதிரை சவாரி செய்தார். பவசங்கரி பூர்சூட் இராச்சியத்தின் துணிச்சலான இளம் போர் வீரரைப் போல் வளர்ந்தார். பின்னர் இவர் போர் நுட்பங்கள், இராஜதந்திரம், அரசியல், சமூகவியல், தத்துவம் மற்றும் இறையியல் ஆகியவற்றில் கற்று தேர்ந்தார்.
# ராணி பவசங்கரி

## திருமணம்

துணிச்சல் மிக்க இளம் பவசங்கரி வழக்கமாக தாமோதர் நதி பாயும் காட்டு பகுதியில் மான்களை வேட்டையாட செல்வார். ஒருமுறை வேட்டைக்கு செல்கையில் காட்டெருமைகள் அவரை தாக்கியது. அப்போது பவசங்கரி ஒரே ஈட்டி வீச்சால் காட்டெருமைகளை தாக்கி கொன்றார்.
அந்த சமயத்தில் பூர்சூட் இராச்சியத்தின் மன்னர் ருத்திரநாராயணன் தாமோதர் வழியாக தமது படைகளுடன் சென்று கொண்டிருந்தார். காட்டெருமைகளை ஒரு இளம் பெண் ஈட்டியால் கொன்ற காட்சி அவரை கவர்ந்தது. ருத்திரநாராயணனுக்கும் பவசங்கரிக்கும் இடையிலான திருமணத்தை அரச குலக்குரு ஹரிதேவ் பட்டாச்சாரியார் நிச்சயித்தார்.
பவசங்கரி ஆரம்பத்தில் தன்னை யார் ஒருவர் வாள் சண்டையில் போட்டியிட்டு வெற்றி பெருகிறாரோ அவரை திருமணம் செய்துகொள்ளலாம் என நினைத்தார்.  
ஆனால், ஒரு சாதாரண பெண் ஒரு நாட்டின் அரசருடன் வாள் சண்டையில் ஈடுபட முடியாததால் அவர் தன் முடிவை மாற்றிக்கொள்ள வேண்டியிருந்தது. எனவே இதன் பரிகாரமாக இருவரும் சேர்ந்து பூர்சூட் இராச்சியத்தின் குலதெய்வம் மற்றும் காவல் தெய்வமாக கருதப்படும் தெய்வமான ராஜபல்லவி தேவிக்கு முன்னால் பெரிய கொம்புகள் கொண்ட ஒரு இணை நீர் எருமைகள் மற்றும் ஒரு செம்மறியாட்டை பலியிட வேண்டும் என்று முடிவு செய்தனர். ராஜ்பால்ஹத் என இந்த பழைய தலைநகருக்கு இந்து தெய்வம் ராஜபல்லவி தேவியின் பெயரிடப்பட்டது.
# ராணி பவசங்கரி

## ஆட்சிக்காலம்

திருமணத்திற்கு பின் அரசர் ருத்திரநாராயணன் மற்றும் அரசி பவசங்கரி தாமோதர் நதிக்கரையில் ஒரு புதிய அரண்மனையில் வாழ்ந்து வந்தனர். ஒரு அரசியாக தனது அரசரின் ஆட்சி பணியில் உதவி வந்தார் மேலும் தேசத்தின் போர் படைகளை நிர்வகிக்க சிறப்பு கவணம் செலுத்தி வந்தார். இவர் தொடர்ந்து பயிற்சி பெற்ற போர் வீரர்களை சந்திப்பது, தமது படை திறன்களை மேம்படுத்துதல், நவீனமயமாக்குதல் மற்றும் உள்கட்டமைப்பு வசதிகளை உயர்த்துவது என திறம்பட செயல்பட்டு வந்தார். ராணி பவசங்கரி ஒவ்வொரு வீரரையும் போர் நுட்பங்களை கற்று தேற ஊக்குவித்தார். படிப்படியாக போர் பயிற்சிகளை கட்டாயமாக்கினார். இராச்சியத்தின் எல்லைகளில் பல புதிய கோட்டைகளை உருவாக்கினார். பழைய கோட்டைகளை சீரமைத்தார்.
# நினா சௌபாலு

**நினா சௌபாலு** (*Nina Chaubal* 1992 இல் பிறந்தவர்) என்பவர் *டிரான்ஸ்லைன்* எனும் அமைப்பின் இணை நிறுவனர் மற்றும் முன்னாள் இயக்குநர் ஆவார். ஒரு முன்னணி நங்கை, நம்பி, ஈரர், திருனர் செயற்பாட்டாளர் மற்றும் திருநங்கை பெண்ணான, சௌபாலு குடியேற்றக் காவலில் வைக்கப்பட்டபோது,அந்த செய்தியானது தேசிய அளவில் கவனம் பெற்றது *தி நியூயார்க் டைம்ஸ்* மற்றும் சிகாகோயிஸ்ட் போன்ற வெளியீடுகளில் தேசிய அளவில் தலைப்புச் செய்திகளானது. அவர் 2011 ஆம் ஆண்டில் ஆற்றுப்படுகை நுட்பத்தில் ஆய்வுதவித் தொகை பெறுவதற்கு 2012 ஆம் ஆண்டில் தகுதி பெற்றார்.2012 ஆம் ஆண்டில், இல்லினாய்ஸ் பல்கலைக்கழகத்தில் மீக்கணித்தல் பயன்பாடுகளுக்கான தேசிய மையத்தில் ஒரு நிரலாளராகப் பணியாற்றினார். 2013 இல், திருநங்கையாக தன்னை அறிவித்தார். அவரது குடும்பம் அவரை ஏற்றுக் கொள்ளாத காரணத்தினால் அவர் குடும்பத்தினை விட்டுப் பிரிந்தார். 2014 ஆம் ஆண்டில், சவுபாலு திருநங்கை உதவிமையத்தினை கிரெட்டா மார்டெலாவுடன் இணைந்து அமெரிக்கா, கனடாவில் நிறுவினர். இருவருமே தற்கொலை செய்து கொள்ள வேண்டும் என்ற எண்ணத்தில் இருந்தவர்கள்.மார்டெலா தற்கொலைக்காக மருத்துவமனையில் சேர்க்கப்பட்டார். அதே மாதம், டிரான்ஸ் லைஃப்லைனில் செயல்பாட்டு இயக்குனராகப் பொறுப்பேற்றார். பிப்ரவரி 2015 இல், ந.ந.ஈ.தி சமத்துவத்திற்கான தேசிய மாநாட்டில் கலந்து கொண்டார்.  
நவ. 20, 2015 அன்று, சௌபாலு மற்றும் *டிரான்ஸ் லைஃப்லைன்* கனேடிய கிளையை தங்கள் செயல்பாடுகளில் தொடங்கினார்கள். ஏப்ரல் 2016 இல், சௌபாலு, *அமெரிக்கன் அசோசியேஷன் ஆஃப் சூசிடாலஜி மாநாட்டில்* "திருநங்கைகள் மத்தியில் தற்கொலை: புரிதல் மற்றும் சிகிச்சையில் புதிய வாய்ப்புகள்" என்ற குழுவில் கலந்து கொண்டார்.  
2018 ஆம் ஆண்டில், சவுபாலு ஒரு மென்பொருள் பொறியாளராக *ஹசிலில்* பதவியைப் பெற்றார், பின்னர் திருநங்கை உதவி எண்களின் செயல்பாடுகளுக்கு தலைமை வகிக்கும் Even.com இல் மாற்றப்பட்டார்.  
2019 ஆம் ஆண்டில், சௌபாலு "*நேர் இஸ் மை ரெஃபூஜ் (*எங்கே என் அடைக்கலம்?)" என்ற *அமெரிக்கன் இன் டிரான்சிசன் எனும் முதல் அத்தியாயத்தில் கலந்து கொண்டார்.*இது திருநங்கைகளின் நிறத்தைப் பற்றிய ஆவணப்படமாகும்.
# நினா சௌபாலு

## விருதுகள் மற்றும் கவுரவங்கள்

- 2017 ஆம் ஆண்டில், சௌபாலு திருநங்கைகளுக்கான் நீதி, நிதி உதவி வழங்கும் சமூகத்தின் உறுப்பினராக நியமிக்கப்பட்டார்.
# நினா சௌபாலு

## தனிப்பட்ட வாழ்க்கை

சௌபாலு 2015 இல் கிரெட்டா மார்டெலா என்பவரை மணந்தார்.
# சீனிவாசன் பொறியியல் கல்லூரி, பெரம்பலூர்

**சீனிவாசன் பொறியியல் கல்லூரி** இந்தியாவின்,தமிழ்நாட்டில், பெரம்பலூர் மாவட்டத்தில் செயல்பட்டு வரும் பொறியியல் கல்லூரியாகும். தனலட்சுமி சீனிவாசன் கல்வி அறக்கட்டளையின் கீழ் 2006 ஆம் ஆண்டில் 5 பொறியியல் பிரிவுகளுடன் தொடங்கப்பட்டது. தமிழ்நாடு பொறியியல் சேர்க்கையில் கல்லூரியின் குறியீடு - 3823
# சீனிவாசன் பொறியியல் கல்லூரி, பெரம்பலூர்

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) , தேசிய கல்வி தரகட்டுபாட்டு நிறுவனம்(NAAC), சர்வதேச தரநிர்ணய அமைப்பு (ISO), யிருந்தும் இக்கல்லூரி அங்கீகாரம் பெற்றது.
# சீனிவாசன் பொறியியல் கல்லூரி, பெரம்பலூர்

## இடம்

இக்கல்லூரியானது பெரம்பலூர்,துறையூர் சாலையில், அமைந்துள்ளது.
# சீனிவாசன் பொறியியல் கல்லூரி, பெரம்பலூர்

## துறைகள்

### இளங்கலை

- வானூர்தி பொறியியல்
- கணினி அறிவியல் மற்றும் பொறியியல்
- இயந்திர பொறியியல்
# சீனிவாசன் பொறியியல் கல்லூரி, பெரம்பலூர்

## துறைகள்

### முதுகலை

- முதுகலை பொறியியல் - VLSI வடிவமைப்பு (Master of Engineering in Very Large Scale Integration Design)
# சீனிவாசன் பொறியியல் கல்லூரி, பெரம்பலூர்

## வசதிகள்

இந்த கல்லூரியின் உள்கட்டமைப்பு வகுப்பறைகள், ஆய்வகங்கள், விளையாட்டு மைதானங்கள், பேருந்துவசதி மற்றும் நூலகத்துடன் செயல்பட்டு வருகிறது.
# ஊர்மிளா சிங்

**ஊர்மிளா சிங்** (6 ஆகத்து 1946 – 29 மே 2018) இந்திய மாநிலமான இமாச்சலப் பிரதேசத்தின் முன்னாள் ஆளுநர். 25 சனவரி 2010 அன்று ஆளுநராகப் பணியமர்த்தப்பட்டார்.
# ஊர்மிளா சிங்

## இளமை

ஊர்மிளா சிங் தற்போது சத்தீசுகர் மாநிலத்திலுள்ள இராய்பூர் மாவட்டத்தில் பிங்கேசுவர் சிற்றூரில் பிறந்தவர். மத்திய இந்தியாவின் நிலவுடமை குடும்பமொன்றில் பிறந்த ஊர்மிளாவின் கொள்ளுத் தாத்தா இராசா நட்வர்சிங் ஓர் விடுதலை வீரர். இவர் பிரித்தானியர்களால் தூக்கிலிடப்பட்டார். மற்றும் சில உறவினர்கள் அந்தமான் சிறைகளில் அடைக்கப்பட்டு இருந்தனர்.  
ஊர்மிளா சிங் இளவயதிலேயே சத்திசுகரின் செராய்பள்ளி அரசர், வீரேந்திர பகதூர் சிங்கிற்கு திருமணம் செய்விக்கப்பட்டார். இவர்களுக்கு ஒரு மகளும் இரு மகன்களும் பிறந்தனர். ஊர்மிளா குடும்ப வாழ்வில் ஈடுபாட்டுடன் இருந்தார். வீரேந்திர சிங் முதன்மையான காங்கிரசு கட்சித் தலைவரானார். தமது குடும்பம் பல நூற்றாண்டுகளாக ஆண்டுவந்த பகுதிகளில் இருந்த சட்டப் பேரவைத் தொகுதிகளில் தேர்ந்தெடுக்கப்பட்டு மத்தியப் பிரதேச சட்டப் பேரவை உறுப்பினராக இருந்தார். இவரது அன்னையாரும் நாடாளுமன்ற உறுப்பினராக இருந்தார்.
# ஊர்மிளா சிங்

## அரசியல் பணிவாழ்வு

### மத்தியப் பிரதேசத்தில்

தனது கணவரின் அகால மறைவை ஒட்டி அவர் சட்டப் பேரவை உறுப்பினராக இருந்த அதே தொகுதியில் எழுந்த துணைத்தேர்தலில் போட்டியிட்டுத் தமது அரசியல் வாழ்க்கையைத் தொடங்கினார். இத்தொகுதிகளில் பலமுறை தொடர்ந்து வென்று 1985 முதல் 2003 வரை சட்டப் பேரவை உறுப்பினராகப் பணியாற்றினார்.  
பால்வளத்துறை துணை அமைச்சராகவும் (1993–95) சமூகநலத்துறை மற்றும் பழங்குடி நல அமைச்சரவை அமைச்சராகவும் (1998–2003) பொறுப்பாற்றி உள்ளார். 1996 முதல் 1998 வரை மத்தியப் பிரதேச மாநில காங்கிரசு தலைவராகவும் இருந்தார்.
# ஊர்மிளா சிங்

## அரசியல் பணிவாழ்வு

### சத்தீசுகரில்

2000ஆம் ஆண்டில் புதிய மாநிலமாக சத்தீசுகர் உருவானது. ஊர்மிளாவின் சட்டப் பேரவைத் தொகுதி புதிய மாநிலத்தில் அமைந்தது. இதனால் 2000 முதல் 2003 வரையான முதல் சத்தீசுகர் சட்டப்பேரவையில் அவர் தானாகவே உறுப்பினரானார். ஆனால் 2003 சட்டப் பேரவைத் தேர்தல்களில் காங்கிரசு இரு மாநிலங்களிலும் தோல்வியைத் தழுவியது. இதில் ஊர்மிளாவும் தோற்றவர்களில் ஒருவரானார். 2008 தேர்தலிலும் தோல்வி அடைந்தார்.
# ஊர்மிளா சிங்

## அரசியல் பணிவாழ்வு

### ஆளுநராக

காங்கிரசு கட்சிக்கு இவராற்றிய சேவை மற்றும் சட்டப் பேரவையில் நீண்டகால பட்டறிவு கருதி 2010இல் இவர் இமாச்சலப் பிரதேச ஆளுநராக நியமிக்கப்பட்டார். 25 சனவரி 2010 அன்று பொறுப்பேற்ற ஊர்மிளாவின் பதவிக்காலம் 24 சனவரி 2015 அன்று நிறைவுற்றது. இவரே இமாச்சலப் பிரதேசத்தின் முதல் பெண் ஆளுநராவார்.
# ஊர்மிளா சிங்

## இறப்பு

ஊர்மிளா சிங் 29 மே 2018 அன்று தமது 71 அகவையில் தனியார் மருத்துவமனையில் காலமானார். அவருக்கு மூளை தொடர்பான சிக்கல்கள் இருந்ததாகவும் சிகிச்சை பயனளிக்காது மரணமடைந்ததாகவும் குடும்பத்தினர் தெரிவித்தனர். அவருக்கு இரண்டு மகன்களும் ஒரு மகளும் இருந்தனர்.
# பூட்டானில் பெண்கள்

**பூட்டானில் பெண்கள்** மக்கள்தொகையில் 49% ஆகும். முதன்மையான சமயங்களான பௌத்தம் மற்றும் இந்து மதத்தை ஒட்டி ஆண்வழி அதிகாரப் பரவலும் பெண்வழி அதிகாரப் பரவலும் சமநிலையில் உள்ளது. பூட்டான் அரசு அதிகாரப்பூர்வமாக நாட்டின் அரசியல் மற்றும் பொது வாழ்க்கையில் பெண்களின் பங்களிப்பை ஊக்குவிக்கிறது. சில பெண்கள் ஊரக, நகரிய பொருளியலில் முதன்மை பங்காற்றுகின்றனர். வேறு சிலர் பொதுத்துறை மற்றும் தனியார் துறை நிறுவனங்களில் முதன்மை மேலாண்மை நிலைகளில் பங்காற்றுகின்றனர்.திருமணமானப் பெண்கள் இல்லத்தரசிகளாக இருப்பதோடு தங்கள் கணவர்களுக்கு இணையாக வருமானம் ஈட்டுகின்றனர். உலகளவில், பெண்களின் நிலை பூட்டானில் குறிப்பிடத்தக்க அளவில் முன்னேற்றம் அடைந்துள்ளது.
# பூட்டானில் பெண்கள்

## பொருளியல் பங்கேற்பு

பூட்டானின் பொருளியல் முன்னேற்றம் பல்வேறு துறைகளில் பெண்களின் பங்கேற்பிற்கு வாய்ப்பளித்துள்ளது. குறிப்பாக மருத்துவம் (மருத்துவர்களாகவும் செவிலியராகவும்), கல்வி,நிர்வாகம் போன்ற துறைகளில் கூடுதலான பெண்களின் பங்களிப்பு உள்ளது. 1989 நிலவரப்படி கிட்டத்தட்ட 10 விழுக்காடு அரசுப் பணியாளர்கள் பெண்களாக இருந்தனர். அந்தாண்டு குடிமைப் பணி பொதுத்தேர்வில் முதல்வராக வந்தவர் பெண்ணாகும். அரசுப் பணியிலுள்ள பெண்களுக்கு மூன்று குழந்தைகள் வரை மூன்று மாத கால பேறுகால விடுமுறை முழுச் சம்பளத்துடன் வழங்கப்படுகின்றது. மூன்றுக்கு மேற்பட்ட மகப்பேறுகளுக்கு சம்பளமில்லா விடுமுறை அளிக்கப்படுகின்றது.  
சமூகத்தில் ஆணாதிக்க நிலையை சுட்டும் வண்ணம் பெண்களை விட இரண்டுக்கு மூன்று என்ற விகிதத்தில் ஆண்கள் துவக்க மற்றும் இடைநிலைக் கல்வி நிலையங்களில் பயில்கின்றனர். பெண்ணிய தன்னார்வலர் குழுக்கள் விழிப்புணர்வை கூடுதலாக்கி வருவதால் பெண்கள் தங்கள் குடும்ப வருவாயில் கணிசமான பங்கை அளிக்கின்றனர். காட்டாக, சாபா-பூட்டான் (SABAH-Bhutan) என்ற அமைப்பு நெசவு, தையல், உணவுப் பதப்படுத்தல் போன்ற திறன்தொகுப்புகளில் பயிற்சியளித்து குடும்ப வருவாயை கூட்டிட பெண்களுக்கு வழகாட்டுகின்றனர்.
# பூட்டானில் பெண்கள்

## அரசியல் பங்கேற்பு

2008க்கும் 2011க்கும் இடையே உள்ளாட்சி அரசு பேரவை உறுப்பினர்களை (ஷோக்பாஸ்) தேர்ந்தெடுப்பதும் தக்க வைப்பதும் கடினமாக இருந்தது. ஆர்வமின்மை, பொருளியல் ஊக்கமின்மை மற்றும் விதிகளுக்கு உடன்பாடு என பல இடையூறுகள் இருந்தன. இதனால் நடப்பிலிருந்த தேர்தல் விதிகளின்படி தேவையான கல்வித்தகுதி மற்றும் திறன்தொகுப்புடன் இரண்டு வேட்பாளர்கள் கிடைக்காது தேர்தல்கள் முடிவுக்கு வர மிகவும் தாமதமானது. 2008இல் துவங்கிய தேர்தல் 2011இல் தான் நிறைவுபெற முடிந்தது. இது பெண்களுக்கு ஒதுக்கீடு வழங்கப்பட்டால் அரசியலிலும் தேர்தலிலும் கூடுதலான பெண்கள் பங்கேற்க இயலுமா என்ற உரையாடலுக்கு வித்திட்டுள்ளது.
# பூட்டானில் பெண்கள்

## வரலாறு

1980களில் பெண்கள் வேளாண் பணிகளில் குறிப்பிடத்தக்க அளவில் பங்கேற்றனர். ஆண்கள் பெரும்பாலும் சேவைத்துறைகளுக்கும் நகரிய தொழில், வணிக நிறுவனங்களுக்கும் சென்றனர். 1980களின் நடு ஆண்டுகளில் 15 வயதிலிருந்து 64 வயது வரையிலான பெண்களில் 95% வேளாண் துறையில் பணி புரிந்து வந்தனர். இதே அகவைத் தொகுப்பில் 78% ஆண்களே வேளாண்மையில் ஈடுபட்டனர். பண்ணைத் தொழிலில் ஆண்களும் பெண்களும் சமநிலையில் பணியாற்றியதாக வெளிநாட்டு நோக்கர்கள் பதிந்துள்ளனர். பணித்தகுதி பெற்ற மொத்த பெண்களில் 4 விழுக்காட்டினர் மட்டுமே வேலையின்றி இருந்தனர். ஆண்களில் 10 விழுக்காட்டினருக்கு வேலை வாய்ப்பு கிடைக்காதிருந்தது.  
பெண்களின், குறிப்பாக ஊரகப் பெண்களின், சமுதாயப் பொருளியல் சார்ந்த நிலையை மேம்படுத்த பூட்டான் அரசு *பூட்டானின் தேசிய பெண்கள் சங்க*த்தை 1981இல் நிறுவியது. இந்த சங்கத்திற்கு முதன்மைநிலை வழங்க அரசரின் உடன்பிறப்பான ஆஷி சோனம் வாங்சுக் இதன் தலைவராக நியமிக்கப்பட்டார். 1985 இலிருந்து இந்தச் சங்கத்திற்கான நிதிநிலை, அரசின் வரவு செலவு கணக்கில் சேர்க்கப்பட்டது. 1992இல் இச்சங்கத்திற்கு 2.4 மில்லியன் நிதி ஒதுக்கப்பட்டது. இந்தச் சங்கம் பரம்பரை கலை மற்றும் பண்பாட்டை சிறப்பிக்கும் வண்ணம் வருடாந்திர அழகுப் போட்டிகளை ஒருங்கிணைத்தது. நலவாழ்வு, சுகாதாரம் ஆகியவற்றில் பயிற்சிகள், நூல், விதைகள் விநியோகம், முதலியவற்றை முன்னெடுத்தது. சிற்றூர்களில் புகையில்லா அடுப்புகளைப் பரவலாக்கிற்று.
# விக்கிப்பீடியா:Statistics/September 2021

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# மெய்தாங்கி

**மெய்தாங்கி** (*Meithangi*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது சிட்லிங் ஊராட்சிக்கு உட்பட்டது.
# மெய்தாங்கி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 80 கிலோமீட்டர் தொலைவிலும், அரூரிலிருந்து 50 கிலோமீட்டர் தொலைவிலும் அமைந்துள்ளது.
# மெய்தாங்கி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 139 குடும்பங்களும் 544 மக்களும் வசிக்கின்றனர். இதில் 273 ஆண்களும் 271 பெண்களும் அடங்குவர்.
# மேலனூர்

**மேலனூர்** (*Melanur*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மோபிரிபட்டி ஊராட்சிக்கு உட்பட்டது.
# மேலனூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 59 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும் அமைந்துள்ளது.
# மேலனூர்

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 58 குடும்பங்களும் 217 மக்களும் வசிக்கின்றனர். இதில் 112 ஆண்களும் 105 பெண்களும் அடங்குவர்.
# மேட்டுவலசை

**மேட்டுவலசை** (*Mettuvalasai*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மருதிபட்டி ஊராட்சிக்கு உட்பட்டது.
# மேட்டுவலசை

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 42 கிலோமீட்டர் தொலைவிலும், அரூரிலிருந்து 10 கிலோமீட்டர் தொலைவிலும் அமைந்துள்ளது.
# மேட்டுவலசை

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 130 குடும்பங்களும் 476 மக்களும் வசிக்கின்றனர். இதில் 240 ஆண்களும் 236 பெண்களும் அடங்குவர்.
# அனைத்து பாக்கித்தான் பெண்கள் சங்கம்

**அனைத்து பாக்கித்தான் பெண்கள் சங்கம்** (*All Pakistan Women's Association*) என்பது பாக்கித்தானில் பொதுவாக அறியப்படும் ஒரு தன்னார்வ, இலாப நோக்கற்ற மற்றும் அரசியல் அல்லாத அமைப்பு ஆகும். பாக்கித்தான் பெண்களின் தார்மீக, சமூக மற்றும் பொருளாதார நலன்களை மேம்படுத்துவது இச்சங்கத்தின் அடிப்படை நோக்கமாகும்.  
1949 ஆம் ஆண்டு பேகம் ரானா லியாகத் அலி கான் என்பவரால் இச்சங்கம் நிறுவப்பட்டது. இவர் பெண்களின் உரிமைக்காகப் போராடிய ஒரு செயற்பாட்டாளராவார். சமூகத்தில் பெண்களின் பங்களிப்பு ஆண்களின் பங்களிப்புகளுக்கு எந்த வகையிலும் குறைவானதல்ல என்று இவர் தொடர்ந்து முழங்கி வந்தார். தொடக்கத்தில் பிரித்தானிய இந்தியாவின் பிரிவினைக்குப் பிறகு புதியதாக உருவான சுதந்திர பாக்கித்தானில் அகதிகள் நெருக்கடியை கையாளவே அனைத்துப் பாக்கித்தான் பெண்கள் சங்கம் உருவாக்கப்பட்டது. சுபைதா அபீப் ரகீம்தூலா இந்த சங்கத்தின் அர்ப்பணிப்பு உறுப்பினராக இருந்தார்.  
சங்கம் நிறுவப்பட்ட காலத்திலிருந்து மிகவும் சுறுசுறுப்பான அமைப்பாக இயங்கி வருகிறது. பாக்கித்தான் முழுவதும் 56 மாவட்டங்களிலும் கிராமப்புற மற்றும் நகர்ப்புறங்களிலும் கூட இச்சங்கத்திற்கு கிளைகள் உள்ளன.  
2016 ஆம் ஆண்டு சங்கம் நிறுவப்பட்ட 68 ஆவது ஆண்டு விழா இலண்டன் நகரில் நடத்தப்பட்டது. பாக்கித்தான் உயர் ஆணையத்தின் வருடாந்திர விருந்து விழாவில் நிறுவனர் பேகம் ரானா லியாகத் அலி கானுக்கு அஞ்சலி செலுத்தப்பட்டது. பேகமின் பார்வை பாக்கித்தானியப் பெண்களை பாக்கித்தான் சமூகத்திற்கு சாதகமாக பங்களிக்க தூண்டியது என்று நிகழ்வில் ஒரு பேச்சாளர் கூறினார்.
# அனைத்து பாக்கித்தான் பெண்கள் சங்கம்

## குறிக்கோள் மற்றும் நோக்கம்

அனைத்து பாக்கிதான் மகளிர் சங்கத்தின் நோக்கங்களும் குறிக்கோள்களும் சுருக்கமாக பின்வருமாறு கூறப்பட்டுள்ளன:
1. பாக்கித்தான் நாட்டுப் பெண்கள் தங்கள் நாட்டின் வளர்ச்சி மற்றும் வளர்ச்சியில் அறிவார்ந்த பங்கேற்பு.
2. சட்ட, அரசியல், சமூக மற்றும் பொருளாதார நிலையை மேம்படுத்துவதன் மூலம் பாக்கித்தான் பெண்கள்நலன் முன்னேற்றம்.
3. நாடு முழுவதும் கல்வி மற்றும் கலாச்சார நிகழ்ச்சிகள் மற்றும் கொள்கைகளை ஊக்குவித்தல்.
4. வீட்டிலும் சமூகத்திலும் பாக்கித்தான் மக்களின் ஆரோக்கியம் மற்றும் நல்வாழ்வு.
5. பன்னாட்டுநல்லெண்ணத்தை மேம்படுத்துதல் மற்றும் மனிதகுலத்தின் சகோதரத்துவத்தை ஊக்குவித்தல்
# அனைத்து பாக்கித்தான் பெண்கள் சங்கம்

## இணைப்பு சங்கங்கள்

அனைத்து பாக்கித்தான் பெண்கள் சங்கம் பின்வரும் அமைப்புகளுடன் நல்லுறவு கொண்டு ஆலோசனைகளைப் பெறுகிறது.  
1. பாக்கித்தான் அரசு </br>
2. பொருளாதார மற்றும் சமூக மன்றம் </br>  
உள்நாடு மற்றும் வெளிநாடுகளில் உள்ள ஐநா மற்றும் அதன் சிறப்பு நிறுவனங்களுடன் நெருக்கமான தொடர்பை வைத்திருக்கிறது. </br>
இச்சங்கம் பன்னாட்டு அளவில் பல அமைப்புகளுடன் தொடர்பு கொண்டுள்ளது. </br>
• மகளிர் கழகங்களின் பொது கூட்டமைப்பு </br>
• பெண்களின் சர்வதேச கூட்டணி </br>  
தேசிய அளவில் சங்கம் பின்வரும் அமைப்புகளுடன் தொடர்பு கொண்டுள்ளது. </br>
• ரானா கைவினைஞர் காலனி </br>
• குடிசைத் தொழில்கள் அமைப்பு </br>
• குல்-இ-ரானா சமூக மையம் </br>
• குல்-இ-ரானா நுசுரத் தொழில்துறை இல்லம் </br>
• பெண்கள் சர்வதேச கலைக் கழகம் </br>
• மகளிர் கழகங்களின் பொது கூட்டமைப்பு </br>
# அனைத்து பாக்கித்தான் பெண்கள் சங்கம்

## திட்டங்கள்

அ.பா.பெ.ச பின்வரும் திட்டங்களையும் செயற்படுத்துகிறது.
- தாய் மற்றும் குழந்தை சுகாதார சேவைகள்
- சுகாதார மையங்களில் ஊட்டச்சத்து நிகழ்ச்சிகள்
- மாண்டிசோரி/தொடக்கக் கல்வி பள்ளிகள்
- எழுத்தறிவுக்கான வயது வந்தோர் கல்வி
- தேவையானவர்களுக்கு சமூக கல்வி மற்றும் சமூகப் பணி
- மக்கள் தொகை மற்றும் குடும்பக் கட்டுப்பாடு திட்டங்கள்
- சட்ட உதவி
- திறன் பயிற்சி மற்றும் கைவினைப்பொருள்கள் சில்லறை கடைகள்
- இளம்பெண்கள் விழிப்புணர்வுத் திட்டங்கள்
- மருந்தகங்கள்  
சாதி, மதம் அல்லது நிறத்தைப் பொருட்படுத்தாமல் பாக்கித்தானியப் பெண்களுக்கு உறுப்பினர் சேர்க்கை இங்கு வழங்கப்படுகிறது. பாக்கித்தான் அல்லாத பெண்களும் வரவேற்கப்படுகிறார்கள் மற்றும் உறுப்பினர் சேர்க்கைக்கு தகுதியுடையவர்கள்.  
கிழக்கு மற்றும் மேற்கு பாக்கித்தானின் பிரிவினைக்கு முன்னும் பின்னும் அ.பா.பெ.ச பின்வரும் துறைகளை உள்ளடக்கி செயற்பட்டது:  
• சமூக நலன்: இதில் சுகாதார தன்னார்வலர் பயிற்சி, கல்வித் திட்டங்கள், நகர்ப்புற சமூக மேம்பாடுகள், மருத்துவமனைகள் போன்ற பல முயற்சிகள் அடங்கும். சமூக நலத்துறை அமைச்சகத்தை அணுகி அ.பா.பெ.ச முன்முயற்சி எடுத்தது.  
• கல்வி: நூற்றுக்கணக்கான தொடக்கப் பள்ளிகள் மற்றும் தாய்மார்கள் மன்றங்கள் தொடங்குதல், கராச்சியில் பெண்களுக்கான மேல்நிலைப் பள்ளிகள் மற்றும் கல்வி வசதிகளை தொடர்ந்து மேம்படுத்துவதன் மூலம் கல்வியறிவு மற்றும் கல்வியின் முக்கியத்துவத்தை ஊக்குவித்தல், லாகூர் மற்றும் டாக்காவில் அமைந்துள்ள பல்கலைக்கழகங்களில் வீட்டு அறிவியல் மற்றும் வீட்டு அறிவியல் துறைகளை அ.பா.பெ.ச உருவாக்கியது.  
• கிராமப்புற புனரமைப்பு: அரசாங்க கிராம உதவி திட்டங்களுடன் சேர்ந்து அ.பா.பெ.ச நெருக்கமாக வேலை செய்கிறது மற்றும் பொது கிராமப்புற திட்டங்களை ஊக்குவிக்க சமூக மையங்களை உருவாக்கியுள்ளது.  
• பன்னாட்டு விவகாரங்கள்: அனைத்து பன்னாட்டு மாநாடுகள், தூதுக்குழு மற்றும் வெளிநாட்டு விருந்தினர்கள் மற்றும் பார்வையாளர்களுக்கான வருகை ஆகியவற்றில் பங்கேற்பது.  
• பெண்களுக்கான உரிமைகள் மற்றும் பொறுப்புகள்: கருத்தரங்குகள், கூட்டங்கள் மற்றும் தேவையான சட்டமன்ற அல்லது பிற நடவடிக்கைகளை நாடுவதன் மூலம் பெண்களுக்கு அவர்களின் உரிமைகள் மற்றும் பொறுப்புகளைப் பற்றி கல்வி கற்பிக்கும் பொறுப்பு அ.பா.பெ.சங்கத்திற்கு உள்ளது.
# அனைத்து பாக்கித்தான் பெண்கள் சங்கம்

## நிதி ஆதரவு

• அ.பா.பெ.ச தன்னுடைய நிதியைப் பின்வரும் வழிகளில் பெறுகிறது:  
• உள் நிதி திரட்டும் முயற்சிகள்  
• உறுப்பினர் கட்டணம்  
• அரசு மானியங்கள்
# அனைத்து பாக்கித்தான் பெண்கள் சங்கம்

## தலைமையகம்

அ.பா.பெ. சங்கத்தின் தலைமையகம் பாக்கிதான் நாட்டின் கராச்சி நகரத்தில் அமைந்துள்ளது. சங்கத்தின் ஆளும் குழு ஆண்டுதோறும் கூடி அவர்களின் முக்கிய கொள்கைகளை உருவாக்குகிறது.
சங்கத்தின் கிளைகள் லாகூர், பெசாவர், இலண்டன் மற்றும் இலங்கையில் உள்ளன.
# அகில இந்திய மகளிர் மாநாடு

**அகில இந்திய மகளிர் மாநாடு** (*All India Women's Conference*) புது தில்லியை தளமாகக் கொண்ட ஓர் அரசு சாரா அமைப்பு ஆகும். பெண்கள் மற்றும் குழந்தைகளுக்கான கல்வி முயற்சிகளை மேம்படுத்துவதற்காக 1927 ஆம் ஆண்டில் மார்கரெட் கசின்சு என்பவரால் இவ்வமைப்பு நிறுவப்பட்டது. படிப்படியாக பெண்களின் உரிமைப் பிரச்சினைகளை சமாளிக்கவும் அமைப்பின் நோக்கம் விரிவுபடுத்தப்பட்டுள்ளது. இந்தியாவின் பழமையான மகளிர் அமைப்புகளில் இதுவும் ஒன்றாகும். அகில இந்திய மகளிர் அமைப்பு, நாடு முழுவதும் கிளைகளைக் கொண்டுள்ளது.
# அகில இந்திய மகளிர் மாநாடு

## வரலாறு

அகில இந்திய மகளிர் மாநாடு 1927 ஆம் ஆண்டு புனே நகரில் பெண்கள் மற்றும் குழந்தைகளின் கல்வி மற்றும் சமூக நலனை மேம்படுத்துவதற்காக நிறுவப்பட்டது. மார்கரெட் கசின்சு 1925 ஆம் ஆண்டின் பிற்பகுதியில் பெண்களுக்கான கல்வி குறித்து விவாதித்து ஒன்றிணைந்த ஓர் அமைப்பை உருவாக்க மற்ற பெண்கள் குழுக்களுக்கும் நண்பர்களுக்கும் அழைப்பு விடுத்தார். பூனாவில், பூனா பல்கலைக்கழகத்தின் பெர்குசன் கல்லூரி மண்டபத்தில் நடந்த முதல் கூட்டத்தில் 2,000 பேர் கலந்து கொண்டனர். கமலாதேவி சட்டோபாத்யாய் முதல் செயலாளர்களில் ஒருவராவார்.  
லேடி இர்வின் உள்நாட்டு அறிவியல் கல்லூரியைத் திறப்பதற்காக அகில இந்திய பெண்கள் அமைப்பு 1928 ஆம் ஆண்டு முதல் பணம் திரட்டத் தொடங்கியது. விவாகரத்துரிமை, வாரிசுரிமை மற்றும் வாக்களிக்கும் உரிமையை பெண்களுக்கு வழங்குவது உள்ளிட்ட பிற சிக்கல்களும் இவ்வமைப்பால் கையாளப்பட்டன.  
சங்கங்கள் பதிவுச் சட்டம், XXI 1860 இன் கீழ் அகில இந்திய மகளிர் மாநாடு அமைப்பு பதிவு செய்யப்பட்டது. (1930 இல் வரிசை எண் 558). 1941 ஆம் ஆண்டு ரோசுனி என்ற ஆங்கில இதழை இவ்வமைப்பு உருவாக்கி ஆங்கிலம் மற்றும் இந்தி மொழிகளில் வெளியிட்டது. இந்தியாவில் பெண்களைப் பாதுகாக்க புதிய சட்டங்களை இயற்றவும், வாக்களிக்கும் உரிமையை விரிவுபடுத்தவும் அமைப்பு நாடாளுமன்ற நடவடிக்கைகளில் ஈடுபட்டது. மைய அலுவலகம் ஒன்றும் கிராமப் பகுதிகளில் மருத்துவச் சிகிச்சை அளிப்பதற்கான குழு ஒன்றையும் அமைப்பு 1946 ஆம் ஆண்டு தொடங்கியது. இந்தியா சுதந்திரத்திற்காகப் போராடிக் கொண்டிருந்தபோது பல தீவிர உறுப்பினர்கள் அமைப்பை விட்டு வெளியேறி "தேசியவாத போராட்டக்காரர்களாக மாறினர். 1948 ஆம் ஆண்டு பொதுவுடமைக் கட்சியினருடன் தொடர்புடைய உறுப்பினர்களையும் அமைப்பு வெளியேற்றியது.
# அகில இந்திய மகளிர் மாநாடு

## திட்டங்கள்

பெண்கள் கல்வியை முக்கியமான இலக்காக நினைத்து அமைப்பு கவலை கொண்டது. 1996 ஆம் ஆண்டில் பள்ளி இடைநிற்றலுக்கான முறைசாரா கல்வித் திட்டங்கள் மற்றும் வயது வந்த பெண்ணுக்கு எழுத்தறிவுத் திட்டங்களை கிளைகள் மூலம் கைவினைப் பயிற்சியுடன் தொடங்குவதன் மூலம் அமைப்பின் எழுத்தறிவு பிரச்சாரம் தீவிரப்படுத்தப்பட்டது. கிராமப்புறப் பெண்களுக்கான நுண்ணிய கடன் திட்டங்கள் மற்றும் ஆற்றல் மேம்பாட்ட்டுத் திட்டங்கள் தொடங்கப்பட்டன. சுகாதாரமான உணவு சேமிப்பிற்காக சூரிய சக்தியைப் பயன்படுத்த பெண்களுக்குப் பயிற்சி அளித்தது. பெண்களுக்கான வேலை வாய்ப்புகளை உருவாக்குதல், பெற்றுத்தருதருதல், சுகாதார சிக்கல்களுக்கு உதவுதல் போன்ற நடவடிக்கைகள் மேற்கொள்ளப்பட்டன.  
90 ஆண்டுகளுக்கும் மேலாக அகில இந்திய மகளிர் மாநாடு அமைப்பு தேசிய அளவிலான சமூகத்திற்கு சேவைகளை வழங்குவதில் எப்போதும் முன்னணியில் உள்ளது. 2020 ஆம் ஆண்டு சூலை 30 அன்று, கோவிட் 19 தொற்றுநோயின் குழப்பம் மற்றும் குழப்பங்களுக்கு மத்தியில், அமைப்பின் புதிய அலுவலகப் பணியாளர்கள் குழு நமது உலகத்தை பசுமை மற்றும் கிரகத்தை ஆரோக்கியமாக்குவதற்கு ஒரு வரலாற்று நடவடிக்கையை எடுத்தது. கழிவு சேகரிப்பை அமைப்பதன் மூலம் மின் கழிவுகளை பாதுகாப்பாக அகற்றுவதற்கு உரிய வசதியை செய்துள்ளது. பழைய மடிக்கணினிகள், கணினிகள் மற்றும் அனைத்து வகையான பழைய மின்னணு சாதனங்கள் போன்றவை மின் கழிவுகளாக கருதப்படுகின்றன.
# அகில இந்திய மகளிர் மாநாடு

## குறிப்பிடத்தக்க உறுப்பினர்கள்

அகில இந்திய மகளிர் மாநாட்டு அமைப்பின் முன்னாள் தலைவர் பொறுப்பில் இருந்தவர்கள் பட்டியல் இங்கு தரப்பட்ட்டுள்ளது.:  
- மகாராணி சிம்னாபாய் கெய்க்வாட்டு, 1927
- போபால் யோகான் பேகம், 1928
- மண்டி தோவாகர் ராணி, 1929
- சரோஜினி நாயுடு, 1930
- மருத்துவர். முத்துலட்சுமி ரெட்டி, 1931
- சரளா ராய், 1932
- வித்யாகவுரி நிலகாந்த், 1933
- லேடி அப்துக் காதிர், 1934
- இல்லா ரசுகடோம்யி பரிதூன்யி, 1935
- மகாராணி சேட்டு பார்வதிபாய், 1936
- மார்கரெட் கசின்சு, 1937
- அம்ரித் கவுர் 1938
- ராணி இலட்சுமிபாய் ராச்வாதே, 1939
- சரீபா அமீத் அலி, 1940-41
- இராமேசுவரி நேரு, 1942
- விஜயலட்சுமி பண்டித், 1943
- கமலாதேவி சட்டோபாத்யாய், 1944-45
- அன்சா சீவராச் மேத்தா, 1946
- தன்வந்தி ராமராவ், 1947
- அனுசுயாபாய் காலே, 1948
- ஊர்மிளா மேதா, 1949-50
- ஆனா சென், 1951-52
- இரேணுகா ராய், 1953-54
- இலட்சுமி என். மேனன், 1955-58
- இரக்சா சரன், 1959-60
- மிதன் சாம்செட் லாம், 1961-62
- மசுமா பேகம், 1963-64
- எம்.எசு.எச்.இயாப்வாலா, 1965-68
- பி.தாராபாய், 1969-70
- இலட்சுமி ரகுராமையா, 1971-79
- சரோஜினி வரதப்பன் 1981-85
- அசோகா குப்தா, 1986-90
- சோபனா ராணடே, 1991-95
- குண்டி பௌல், 1996-98
- கலாவதி திரிபாதி, 1999-2001
- அபர்ணா பாசு, 2002-2004
- மனோர்மா பாவா, 2005-2007
- கோமதி நாயர், 2008-2010
- பீனா செயின், 2011-2013
- வீனா கோக்லி, 2014-2016
- சீலா காக்தே,
# அர்ச்சனா சர்மா

**அர்ச்சனா சர்மா** (*Archana Sharma*) என்பவர் புகழ்பெற்ற இந்தியத் தாவரவியலாளர், உயிரணு மரபியலாளர், உயிரணு உயிரியலாளர் மற்றும் உயிரணு நச்சியிலாளர் ஆவார். இவர் உடல்வழி இனப்பெருக்கம் செய்யும் தாவரங்களில் மேற்கொண்ட ஆய்வுகள், முதிர் உயிரணுக்களின் உட்கருத் தூண்டல் பிரிதல், தாவரங்களில் வேறுபட்ட திசுக்களில் டி. என். ஏ. பெருக்கத் தோற்றத்திற்கான காரணம், பூக்கும் தாவரங்களின் உயிரணு மூலம் வகைப்படுத்துதல், நீரில் ஆர்சனிக் விளைவு முதலிய பிரிவுகளில் மேற்கொண்ட ஆராய்ச்சிக்காக நன்கு அறியப்பட்டவர்.
# அர்ச்சனா சர்மா

## ஆரம்பகால வாழ்க்கையும் கல்வியும்

அர்ச்சனா சர்மா 1932ஆம் ஆண்டு பிப்ரவரி 16 நாளன்று புனேயில் கல்வியாளர் குடும்பம் ஒன்றில் பிறந்தார். இவரது குடும்பத்தினைச் சார்ந்த ஒருவர், பேராசிரியர் என்.பி. முகர்ஜி; பிகானேரில் வேதியியல் பேராசிரியர் பணியாற்றியவர். சர்மா ஆரம்பக் கல்வியினை ராஜஸ்தானில் உள்ள பள்ளிகளில் முடித்தார். பின்னர் கல்லூரிக் கல்விக்காக பிகானேர் சென்றார். அங்குத் தனது இளம் அறிவியல் பட்டத்தினைப் பெற்ற பின்னர், 1951ஆம் ஆண்டு முது அறிவியல் பட்டப் படிப்பினை கொல்கத்தா பல்கலைக்கழகத்தில் தாவரவியல் துறையில் முடித்தார். இதனைத் தொடர்ந்து முனைவர் பட்டத்தினை 1955 ஆம் ஆண்டும் முது முனைவர் பட்டத்தினை 1960ஆம் ஆண்டும் தாவரவியல் துறையில் கொல்கத்தாப் பல்கலைக்கழகத்தில் முடித்தார். இவரது உயிரணு மரபியல், மனித மரபியல் மற்றும் சுற்றுச்சூழல் பிறழ்வு ஆகியவற்றில் ஆய்வு மேற்கொண்டதன் நிபுணத்துவம் பெற்றார். கொல்கத்தாப் பல்கலைக்கழகத்தில் அறிவியலில் முதுமுனைவர் பட்டம் பெற்ற இரண்டாவது பெண்மணி என்ற பெருமையினைப் பெற்றார்.
# அர்ச்சனா சர்மா

## பணி

1967ஆம் ஆண்டில், சர்மா கொல்கத்தா பல்கலைக்கழகத்தில் ஆசிரியராகச் சேர்ந்தார். பின்னர் 1972இல் கொல்கத்தா பல்கலைக்கழகத்தில் உயிரணு மற்றும் குரோமோசோம் ஆராய்ச்சியில் மேம்பட்ட ஆய்வு மையத்தில் மரபியல் பேராசிரியராகச் சேர்ந்தார். 1981ஆம் ஆண்டில், பேராசிரியர் ஏ.கே.சர்மாவின் பணி ஓய்விற்குப் பிறகு தாவரவியல் துறையின் தலைவராகப் பதவி உயர்வு பெற்றார்.
இந்த காலகட்டத்தில், சர்மா 70க்கும் மேற்பட்ட முனைவர் பட்ட ஆய்வு மாணவர்களின் வழிகாட்டியாக உயிரணு மரபியல், மனித மரபியல் மற்றும் சுற்றுச்சூழல் பிறழ்வு ஆகிய பிரிவுகள் ஆய்வு மேற்கொண்டுள்ளார்.
சர்மாவின் ஆராய்ச்சி எனபது தாவரவியல் அறிவியலில் முன்னேற்றத்திற்கு வழிவகுத்தது. இவருடைய குறிப்பிடத்தக்க ஆய்வுகளாகத் தாவரங்களில் உடல்வழி இனப்பெருக்கம் செய்யும் தாவரங்களில் இனப்பெருக்கம், முதிர்வடைந்த உட்கருவினைத் தூண்டி உயிரணுப் பிரிவினைத் தூண்டல், தாவரங்களில் வேறுபட்ட திசுக்களில் டி. என். ஏ. பெருக்கத்திற்கான காரணம், பூக்கும் தாவரங்களின் உயிரணு வகைப்பாட்டியல், மற்றும் நீரில் ஆர்சனிக் விளைவு ஆகியனவாம். பூக்கும் தாவரங்களில் மேற்கொள்ளப்பட்ட நிறப்புரி ஆய்வும் கண்டுபிடிப்புகளும் அவற்றின் வகைப்பாட்டில் புதிய கருத்துக்கு வழிவகுத்தன. சர்மா மனித மரபியலிலும் குறிப்பிடத்தக்க ஆய்வுகளை மேற்கொண்டுள்ளார். சாதாரண மனித மக்கள்தொகையில் மரபணு பல்லுருத் தன்மை குறித்து ஆய்வு மேற்கொண்டுள்ளார்.
# அர்ச்சனா சர்மா

## ஆய்வு வெளியீடுகள்

சர்மா மேற்கொண்ட ஆய்வின் விளைவாக, 10 புத்தகங்களையும் 300 முதல் 400 ஆராய்ச்சி கட்டுரைகளையும் வெளியிட்டுள்ளார். *குரோமோசோம் டெக்னிக்சு-தியரி அண்ட் பிராக்டிஸ்* என்ற புத்தகத்தைத் தனது கணவரும் சக பேராசிரியருமான அருண் குமார் சர்மாவுடன் இணைந்து 1965இல் வெளியிட்டார். இவர் இந்தியத் தேசிய அறிவியல் கழகத்தின் செயல்முறைகள், இந்தியப் பரிசோதனை உயிரியல் ஆய்விதழ்களின் ஆசிரியர் குழுவில் பணியாற்றினார்.
# அர்ச்சனா சர்மா

## தனிப்பட்ட வாழ்க்கை

சர்மா சகப் பேராசிரியரான அருண்குமார் சர்மாவை என்பவரை மணந்தார். அருண்குமார் இந்திய உயிரணுவின் தந்தை என்று பலரால் கருதப்படுகிறார். சர்மா ஜனவரி 14, 2008 அன்று இறந்தார்.
- பீர்பல் சாகானி பதக்கம், 1984
- எப் ஐ சி சி ஐ விருது, 1983
- இந்திய அறிவியல் கழக ஆய்வு நிதி, 1977
- சாந்தி ஸ்வரூப் பட்நாகர் விருது, 1975
- ஜே.சி.போசு விருது, 1972
# சாந்தி திக்கா

**சாந்தி திக்கா** (*Shanti Tigga*) இந்திய ராணுவத்தின் முதல் பெண் வீரர் ஆவார். இவரது உடற்தகுதியும் திறமையும் இவரது காலத்தில் பணியாற்றிய சக ஆண் ஊழியர்களை விட அதிகமாக இருந்தது. அதைத் தொடர்ந்து இராணுவ ஆட்சேர்ப்பு பயிற்சி முகாமில் இவருக்கு சிறந்த பயிற்சியாளர் என்ற பட்டம் வழங்கப்பட்டது. இவர் அடையாளம் தெரியாத சிலரால் கடத்தப்பட்டு தாக்கப்பட்டார். பின்னர் மருத்துவமனையில் சிகிச்சையில் இருக்கும்போது சந்தேகத்திற்கிடமான சூழ்நிலையில் இவர் மே 13, 2013 அன்று இறந்து கிடந்தார்.
# சாந்தி திக்கா

## சுயசரிதை

சாந்தி திக்கா, மேற்கு வங்காளத்தின் ஜல்பைகுரி மாவட்டத்தைச் சேர்ந்தவர். இவர் சமூக ரீதியாக ஒதுக்கப்பட்ட பட்டியல் பழங்குடி சமூகத்தைச் சேர்ந்தவர். இவரது குடும்பதிலிருந்த சில உறுப்பினர்களும், இவரது சமூகத்தின் பல உறுப்பினர்களும் இந்தியப் பாதுகாப்புப் படைகளின் பல்வேறு பிரிவுகளில் சேர்ந்து பணியாற்றி வந்தனர். அதுவே தனது 35 வயதில் இராணுவத்தில் சேர்ந்தபோது இவருக்கேற்பட்ட தடைகளை உடைக்கத் தூண்டியது. இவர் குழந்தைத் திருமணத்தால் பாதிக்கப்பட்டார். மேலும் தனது ஆரம்பகால வாழ்க்கையின் பெரும்பகுதியை ஒரு இல்லத்தரசியாகவும், தாயின் பாத்திரத்திலும் கழித்தார். மேலும், இரண்டு குழந்தைகளையும் பெற்றெடுத்தார். அதுவரை, பெண்கள் ஆயுதப்படைகளில் போர் அல்லாத பிரிவுகளில், அதிகாரிகளின் நிலையில் மட்டுமே சேர அனுமதிக்கப்பட்டனர்-இது திக்காவுக்குத் தெரியாது. இவர் அதைத் தெரிந்து கொண்டபோது, இந்த விதி தனக்கு "ஒரு தடையாக இருக்காது" என்று உணர்ந்தார். திக்கா, 1.3 மில்லியன் என்ற எண்ணிக்கையிலான வலுவான இந்தியாவின் பாதுகாப்புப் படைகளில் முதல் பெண் வீரராக ஆனார்.  
திக்கா ஆட்சேர்ப்பு பயிற்சி முகாமில் தனது ஆண் சகாக்களை விட சிறப்பாக செயல்பட்டதாக கூறப்படுகிறது. 1.5 கி.மீ. தூரத்தைக் கடக்க இவர் ஆண்களை விட ஐந்து வினாடிகள் குறைவாக எடுத்துக் கொண்டார். மேலும், 50 மீட்டர் ஓட்டத்தை 12 வினாடிகளில் முடித்தார். இது உயர் அதிகாரிகளால் சிறப்பாக மதிப்பிடப்பட்டது. துப்பாக்கிகளைக் கையாளுவதன் மூலம் இவர் துப்பாக்கிச் சூடு அதிகாரிகளைக் கவர்ந்தார். மேலும் ஒரு வீரராக மிக உயர்ந்த மதிப்பெண்களைப் பெற்றார். இவருக்கு சிறந்த பயிற்சியாளர் என்ற பட்டமும் வழங்கப்பட்டது. அறையிலிருந்து நீண்ட நேரம் வெளியே வராததால் உடனிருந்த இருந்த இவருடைய மகன் காவலர்களுக்கு தெரிவித்தான். இந்த வழக்கு தற்கொலை என காவல் அதிகாரிகள் முடிவு செய்தனர்.
# பிரியா ஜிங்கன்

**பிரியா ஜிங்கன்** (Priya Jhingan) ஓர் இந்திய இராணுவ அதிகாரியும், 1993 இல் இந்திய இராணுவத்தில் பெண்கள் பிரிவு எண் 1இல் நியமிக்கப்பட்டு முதல் பெண்கள் குழுவில் இடம்பெற்று வெள்ளிப் பதக்கம் வென்ற 25 பெண் அதிகாரிகளில் ஒருவராவார்.
# பிரியா ஜிங்கன்

## இராணுவ வாழ்க்கை

ஒரு காவல் துறை அதிகாரியின் மகளாக இருந்த பிரியா, முதலில் இந்தியக் காவல் பணியில் சேர விரும்பினார். ஆனால் பின்னர், இராணுவத்தில் சேர தன்னை அனுமதிக்குமாறு அப்போதைய இராணுவத் தலைமை தளபதி சுனித் பிரான்சிசு ரோட்ரிக்சுக்கு கடிதம் முடிவு செய்தார். இந்திய இராணுவத்தில் இருந்து வெளியேறிய பிறகு, இந்திய இராணுவத்தில் பெண் அதிகாரிகளுக்கு பிரிவுகளின் கட்டளையை வழங்கினார். இவரது கருத்துக்கள் 17 பிப்ரவரி 2020 அன்று தி டைம்ஸ் ஆஃப் இந்தியாவில் வெளியிடப்பட்டது. இராணுவத்தில் இருந்து விடுவிக்கப்பட்ட 17 வருடங்களுக்குப் பிறகு, 2020 பிப்ரவரியில் இந்திய ராணுவத்தில் பெண்களுக்கு கட்டளையிடுவதற்கு சம வாய்ப்புகளை வழங்கி இந்திய உச்ச நீதிமன்றம் தீர்ப்பு வழங்கியது.
# பிரியா ஜிங்கன்

## இராணுவத்திலிருந்து விடுவிக்கப்பட்ட பிறகான வாழ்க்கை

இராணுவத்திலிருந்து ஓய்வு பெற்ற பிறகு, இவர் அரியானா நீதித்துறை சேவைகளை முடித்தார். ஆனால் நீதித்துறையில் சேர விரும்பவில்லை. பொதுமக்கள் தகவல்தொடர்பில் இளங்கலை பட்டம் முடித்தார். *'சிக்கிம் எக்ஸ்பிரஸ்* என்ற வார இதழை கேங்டாக்கிலிருந்து வெளியிட்டார். 2013 ஆம் ஆண்டில், கத்ரோன் கே கில்லாடி பருவம் 1 என்ற தொலைகாட்சி நிகழ்ச்சியில் தோன்றினார். 2013இல் சனாவரிலுள்ள லாரன்ஸ் பள்ளியில் ஆங்கில ஆசிரியராகவும் விடுதிக் காப்பாளராகவும் சேர்ந்தார். பிரியா "*பெப் டர்ஃப்* " என்ற சாகச விளையாட்டு நிறுவனத்தை நடத்தும் கர்னல் மனோஜ் மல்கோத்ராவை மணந்தார். இந்த தம்பதியினர் இந்தியாவின் சண்டிகரில் வசிக்கின்றனர். இவர்களுக்கு ஆர்யமன் என்ற ஒரு மகன் உள்ளார். ஆகஸ்ட் 2020 இல், இவர் ஏழு பெண் மாணவிகளுடனும், லாரன்ஸ் பள்ளியின் ஒரு பெண் ஆசிரியருடனும் சேர்ந்து ஆப்பிரிக்காவின் டான்சானியா நாட்டின் வடகிழக்குப் பகுதியில் அமைந்திருக்கும் மிக உயரமான எரிமலை வகையைச் சேர்ந்த கிளிமஞ்சாரோ மலையில் ஏறினார். இதன் உயரம் கடல் மட்டத்திலிருந்து 5895 மீட்டர் (19,340 அடி) ஆகும்.  
பிப்ரவரி 2018 இல், பிரியா ஜிங்கன், இந்தியாவின் பல்வேறு துறைகளில் சிறப்பாக பணியாற்றிய 112 முக்கியப் பெண்களுடன் இந்திய இராணுவத்தில் முன்னோடியாக இருந்ததற்காக இந்தியக் குடியரசுத் தலைவர் ராம்நாத் கோவிந்த் அவர்களால் கௌரவிக்கப்பட்டார்.
# அக்தர் இமாம்

**அக்தர் இமாம்** (*Akhtar Imam*) வங்காளதேசத்தைச் சேர்ந்த ஒரு கல்வியாளராவார். ஒரு பெண்ணியவாதியாகவும் சமூக ஆர்வலராகவும் அறியப்படுகிறார். 1917 ஆம் ஆண்டு டிசம்பர் மாதம் 30 ஆம் தேதியன்று இவர் பிறந்தார்.
# அக்தர் இமாம்

## ஆரம்ப கால வாழ்க்கை

பழைய டாக்காவின் நரிந்தா குடியிருப்புப் பகுதியில் 1917 ஆம் ஆண்டு டிசம்பர் மாதம் 30 ஆம் தேதியன்று இமாம் பிறந்தார். தனது தொடக்கக் கல்வி மற்றும் இடைநிலை தேர்வுகளை முறையே 1933 மற்றும் 1935 ஆம் ஆண்டுகளில் ஈடன் பெண்கள் உயர்நிலைப் பள்ளி மற்றும் இடைநிலைக் கல்லூரிகளில் முடித்தார்.
# அக்தர் இமாம்

## தொழில்

படிப்பை முடித்த பிறகு, இமாம் தான் படித்த பழைய ஈடன் கல்லூரியில் விரிவுரையாளராக பணியில் சேர்ந்தார். 1940 ஆம் ஆண்டு முதல் 1956 ஆம் ஆண்டு வரை அங்கு கற்பித்தார். பினார் டாக்கா கல்லூரிக்கு பேராசிரியராக மாற்றப்பட்டார். இதனால் டாக்கா கல்லூரியின் முதல் பெண் பேராசிரியராக பணியில் சேர்ந்தவர் என்ற சிறப்பைப் பெற்றார். மேலும் அக்கல்லூரியில் ஒரு துறையின் முதல் பெண் தலைவராகவும் ஆனார். 1953 ஆம் ஆண்டு இமாம் டாக்கா பல்கலைக்கழகத்தின் தத்துவத் துறையின் பகுதிநேர ஆசிரியராக சேர்ந்தார். இங்கும் பல்கலைக்கழகத்தின் முதல் பெண் ஆசிரியராக இருந்தார். 1956 ஆம் ஆண்டு அங்கு ஒரு தத்துவப் பாடத்தில் விரிவுரையாளராகத் தேர்ந்தெடுக்கப்பட்டார். 1 செப்டம்பர் 1956 அன்று, அதே பல்கலைக்கழகத்தில் உள்ள பெண்கள் விடுதியின் நிரந்தர நிர்வாகியாகப் பதவியேற்றார்.  
1968 ஆம் ஆண்டில் இவர் தத்துவத் துறையின் முதல் பெண் தலைவரானார். இதே ஆண்டில், பாக்கித்தான் தத்துவ காங்கிரசின் 15 ஆவது அமர்வில் பொதுத் தலைவராக தேர்ந்தெடுக்கப்பட்ட முதல் பெண் என்ற சிறப்பைப் பெற்றார். சில காலத்திற்கு அங்கு செயலாளர் மற்றும் பொருளாளராகவும் இருந்தார். வங்காள தேச தத்துவ சங்கத்தின் முதல் அழைப்பாளரான இவர் வங்காள தேச தத்துவ காங்கிரசில் உறுப்பினராகவும் இருந்தார். பெண் எழுத்தாளர்களை ஊக்குவிக்கும் லேகிகா சங்கா என்ற அமைப்பின் தலைவராக இமாம் மூன்று ஆண்டுகள் பணியாற்றினார். மூத்த பெண்களின் நலனுக்கான தொண்டு செய்யும் நிறுவனமான ஏமந்திகாவின் தலைவராகவும் இருந்தார். தத்துவம் பற்றிய பல புத்தகங்களை எழுதியிருக்கிறார்.
# அக்தர் இமாம்

## தனிப்பட்ட வாழ்க்கை

இமாமுக்கு மூன்று குழந்தைகள் இருக்கிறார்கள். இமாம் 25 வயதாக இருந்தபோது அவரது கணவர் இறந்தார். இமாம் 2009 ஆம் ஆண்டு சூன் மாதம் 22 அன்று இறந்தார் [1] இலண்டன் அரச மருத்துவக் கழகத்தின் சுவரில் இமாமின் பெயர் பொறிக்கப்பட்டு சிறப்பிக்கப்பட்டுள்ளது.
# அக்தர் இமாம்

## அங்கீகாரம்

சமூகத்திற்கான இமாமின் பங்களிப்பை அங்கீகரிக்கும் வகையில் 2002 ஆம் ஆண்டு ரோக்கியா பதக்கம் வழங்கப்பட்டது. 1976 ஆம் ஆண்டில் டாக்கா பல்கலைக்கழக முன்னாள் மாணவர் சங்கம் அதன் 75 வது நிறுவன ஆண்டு விழாவை முன்னிட்டு இமாமை மரியாதையுடன் கௌரவித்தது. 1998 ஆம் ஆண்டு இந்தியா சுதந்திரம் பெற்ற பொன்விழாவை முன்னிட்டு, சர்வதேச ஆய்வுகள் மற்றும் ஆராய்ச்சிக்கான கொல்கத்தா சர்வதேச சங்கம் அவருக்கு சிறப்பான வரவேற்பும் போராட்ட மற்றும் புகழ்பெற்ற எழுத்தாளராகவும் நினைவுச்சின்னம் வழங்கியது.
# பாக்கித்தானில் பெண்ணியம்

**பாகிஸ்தானில் பெண்ணியம்** (*Feminism in Pakistan*) என்பது பாக்கித்தானில் பெண்களின் உரிமைகளை வரையறுத்தல், நிறுவுதல், உரிமைகளை பாதுகாப்பதை நோக்கமாகக் கொண்ட இயக்கங்களின் தொகுப்பைக் குறிக்கிறது. இது சமமான வாய்ப்புகளுடன், சமமான அரசியல், பொருளாதார, சமூக உரிமைகளைப் பெறுவதையும் உள்ளடக்கியது. குடியேற்றவியம், தேசியவாதம், சர்வாதிகாரம், மக்களாட்சி, பயங்கரவாதத்திற்கு எதிரான போர் உள்ளிட்ட அதிகாரத்தின் தேசிய மற்றும் உலகளாவிய மறுசீரமைப்பிற்கு பதிலளிக்கும் விதமாக இந்த இயக்கங்கள் வரலாற்று ரீதியாக வடிவமைக்கப்பட்டுள்ளன. பெண்கள் இயக்கத்திற்கும், பாக்கித்தான் அரசுக்கும் இடையிலான உறவு பரஸ்பர இணக்கத்திலிருந்து நேரெதிர் எதிர்ப்பு, மோதலுக்கு குறிப்பிடத்தக்க மாற்றங்களைச் சந்தித்துள்ளது.
# பாக்கித்தானில் பெண்ணியம்

## பின்னணி

உலக பொருளாதார மன்றத்தின் பாலின சமநிலை குறியீட்டில் 153-ல் பாக்கித்தான் மோசமான 151வது கடைசி இடத்தில் உள்ளது. பாக்கித்தானின் பெண்களின் கல்வியறிவு மிகவும் குறைவாக உள்ளது. ஐக்கிய நாடுகளின் சிறுவர் நிதியத்தின் கூற்றுப்படி, 18 சதவிகித பாக்கித்தான் பெண்கள் 18 வயதை அடைவதற்கு முன்பே திருமணம் செய்து வைக்கப்படுகின்றனர். கட்டாய மனமாற்றமும், திருமணத்தின் பரவலும், நிகழ்வுகளின் குறைபாடுகளும், குற்றத்தின் சிக்கலான தன்மை ஆகியவற்றாலும் இதனை துல்லியமாக மதிப்பிடுவது கடினம். எனவே வருடத்திற்கு 100 முதல் 700 பாதிக்கப்பட்ட கிறிஸ்துவ பெண்கள் வரை மதிப்பீடுகள் உள்ளன. இந்து சமூகத்தைப் பொறுத்தவரை, மிகவும் பழமைவாத மதிப்பீடுகள் பாதிக்கப்பட்டவர்களின் எண்ணிக்கையை ஆண்டுக்கு 300 ஆகக் கொண்டுள்ளன. பாலின இடைவெளியைக் கட்டுப்படுத்துவது பாக்கித்தானின் மொத்த உள்நாட்டு உற்பத்தியை 30 சதவிகிதம் அதிகரிக்கலாம் என்று பாக்கித்தானுக்கான அனைத்துலக நாணய நிதியத்தின் பிணை எடுப்பு திட்டம் கூறுகிறது.
# பாக்கித்தானில் பெண்ணியம்

## அரசின் தலையீடு

சோயா ரகுமான் என்பவரின் கூற்றுப்படி, பாக்கித்தானியப் பெண்மையின் உருவம் என்பது, பாக்கித்தான் அரசின் தொடக்கத்திலிருந்தே ஒரு கட்டுமானமாகும். பாக்கித்தான் பெண்கள் வாதிடுகையில், தங்களின் பாலுணர்வை பாதுகாப்பார்கள் என்றும், அதனை கட்டுப்படுத்துவார்கள் என்றும் எதிர்பார்க்கப்படுகிறது. மேலும் அவர்கள் கலாச்சார எதிர்பார்ப்புகளை பூர்த்தி செய்யாதபோது கௌரவக் கொலைகளில் கூட கொல்லப்படலாம். ஆபியா எஸ். ஜியா என்பவரின் கூற்றுப்படி, இந்த கலாச்சார மரபுவழியானது அரசாலும், அதன் நிறுவனமான பாக்கித்தான் ஆயுதப்படைகளின் ஊடக மற்றும் மக்கள் தொடர்பு பிரிவால் தயாரிக்கப்பட்டு விளம்பரப்படுத்தப்பட்டது. மேலும், பொருத்தமற்றதாக கருதுவதை தணிக்கை செய்யவும் முயல்கிறது. அரசு, தேசிய வாதத்தைக் கட்டுப்படுத்துவதோடு நின்றுவிடாமல், சட்டபூர்வமான மற்றும் அனுமதிக்கப்பட்ட 'பாக்கித்தான் கலாச்சாரம்' என்பது எதுவென்பதையும் முடிவு செய்ய பொது, தனியர் வாழ்க்கையில் ஊடுருவுகிறது.
# பாக்கித்தானில் பெண்ணியம்

## சட்டப் போராட்டம்

பாக்கித்தானின் சுதந்திரத்திற்குப் பிறகு, பாக்கித்தானில் உள்ள உயரடுக்கு முஸ்லிம் பெண்கள் சட்ட சீர்திருத்தங்கள் மூலம் தங்களின் அரசியல் அதிகாரமளிப்புக்காக தொடர்ந்து வாதிட்டனர். மேலும் இதற்காக அவர்கள் ஆதரவைத் திரட்டினார்கள், 1948ஆம் ஆண்டில் இசுலாமியச் சட்ட முறைமையில் முஸ்லிம் தனிநபர் சட்டத்தை நிறைவேற்ற வழிவகுத்தது. இச்சட்டம் அனைத்து வகையான சொத்துக்களையும் பெண்கள் பெறுவதற்கான உரிமையை அங்கீகரித்தது. 1956 ஆண்டு அரசியலமைப்புச் சட்டத்தில் பெண்கள் உரிமைகள் சாசனத்தை அரசாங்கம் சேர்க்க முயற்சி செய்தது. ஆனால் இது தோல்வியடைந்தது. திருமணம், விவாகரத்து ஆகியவை உள்ளடக்கிய 1961 ஆண்டு முஸ்லிம் குடும்பச் சட்ட கட்டளை, பாக்கித்தானில் பெண்ணிய உந்துதலைக் கொண்டிருந்த மிக முக்கியமான சமூக சட்ட சீர்திருத்தம், இன்னும் பெண்களுக்கு அதிகாரம் அளிப்பதாக பரவலாகக் கருதப்படுகிறது.
# பாக்கித்தானில் பெண்ணியம்

## பாக்கித்தானின் சில பெண்ணிய அமைப்புகள்

- அனைத்து பாக்கித்தான் பெண்கள் சங்கம் (APWA)
- பெண்களுக்கு எதிரான அனைத்து பாகுபாடுகளையும் ஒழிப்பதற்கான உடன்படிக்கை (CEDAW)
- அமிலத் தாக்குதலால் பாதிக்கப்பட்டோருக்கான சர்வதேச அறக்கட்டளை
- அவுரத் அணிவகுப்பு
# பாக்கித்தானில் பெண்ணியம்

## பாக்கித்தானின் சில பெண்ணியவாதிகள்

- பேகம் ரானா லியாகத் அலி கான் - பாக்கித்தான் பெண்கள் தேசிய காவலர் அமைப்பையும், பாக்கித்தான் பெண்கள் கடற்படை இருப்புக்களையும் நிறுவ உதவினார்.
- முக்தர் மா - பாலியல் வன்கொடுமை தடுப்பு மற்றும் பெண்களின் உரிமைகளுக்காக பாக்கித்தான் வழக்கறிஞர்
- பெனசீர் பூட்டோ - பாக்கித்தானின் முன்னாள் பிரதமர், திசம்பர் 27, 2007 அன்று படுகொலை செய்யப்பட்டார்.
- மலாலா யூசப்சையி பெண் கல்விக்கான பாக்கித்தானின் ஆர்வலரும், இளைய வயதில் நோபல் பரிசு பெற்றவருமாவார்.
# பாக்கித்தானில் பெண்ணியம்

## இதையும் பார்க்கவும்

- அமிலத் தாக்குதல்
- அவுரத் அணிவகுப்பு
- அரபு உலகில் பெண்கள்
- பெண்களின் உரிமைகள்
- பாக்கித்தானில் பெண்கள்
- இஸ்லாத்தில் பெண்கள்